ORDE do 22 de xullo de 2014 pola que se regulan os ficheiros de datos de carácter persoal existentes no Instituto Galego de Consumo como organismo autónomo da Consellería de Economía e Industria.
Consellería de Economía e Industria — III. Outras disposicións — 18/08/2014

A Lei orgánica 15/1999, do 13 de decembro, de protección de datos de carácter persoal (BOE núm. 298, do 14 de decembro) regula o tratamento de datos de carácter persoal rexistrados en soportes físicos que os faga susceptibles de tratamento, así como toda modalidade de uso posterior destes datos polos sectores público e privado. A finalidade desta regulación é garantir e protexer as liberdades públicas e os dereitos fundamentais das persoas físicas e especialmente a súa honra e intimidade persoal e familiar.
No artigo 20 da devandita lei disponse que a creación, modificación ou supresión dos ficheiros das administracións públicas só poderá facerse por medio de disposición xeral publicada no Boletín Oficial del Estado ou diario oficial correspondente, establecendo no seu punto segundo as indicacións concretas que deben constar nas disposicións de creación e modificación destes.
En consecuencia, e en virtude das facultades que me confire o artigo 34.6º da Lei 1/1983, do 22 de febreiro, reguladora da Xunta de Galicia e da súa Presidencia, modificada parcialmente pola Lei 11/1998, do 20 de outubro
Artigo 1. Obxecto
Mediante esta orde do Instituto Galego de Consumo regúlanse os ficheiros de datos de carácter persoal, del dependentes e que se recollen nos anexos
Artigo 2. Contido
A información exixida no artigo 20 da Lei orgánica 15/1999, do 13 de decembro, de protección de datos de carácter persoal, e no artigo 54 do seu regulamento asociado, o Real decreto 1720/2007, do 21 de decembro, para as disposicións de creación de ficheiros, está contida nos anexos desta orde.
Artigo 3. Finalidade e uso dos ficheiros
Os datos de carácter persoal, incluídos nos ficheiros do Instituto Galego de Consumo regulados por esta orde, só serán utilizados para os fins expresamente previstos e declarados no anexo, e polo persoal debidamente autorizado.
Artigo 4. Cesión de datos
Os datos só serán cedidos nos supostos expresamente previstos pola lei e os declarados nos anexos. No suposto de cesión de datos ás administracións públicas observarase o disposto na normativa vixente respecto a esta materia.
Artigo 5. Órgano responsable dos ficheiros
A responsabilidade sobre os ficheiros creados por esta orde correspóndelle ao Instituto Galego de Consumo, encadrado na Consellería de Economía e Industria.
Nos anexos detállanse a unidade ante a que se exercerán os dereitos de acceso, rectificación, cancelación e oposición dos datos que constan nos ficheiros.
Artigo 6. Nivel de protección e medidas de seguridade
Os ficheiros creados por esta orde atópanse clasificados atendendo ao disposto no artigo 80 e seguintes do Real decreto 1720/2007, do 21 de decembro. Nos anexos aparece a clasificación (nivel básico, medio ou alto) dos ficheiros creados baixo esta orde.
O titular do órgano responsable destes ficheiros adoptará as medidas técnicas, de xestión ou organización que sexan necesarias para asegurar a confidencialidade e integridade dos datos, así como as conducentes a facer efectivas as garantías, obrigas e dereitos recoñecidos na Lei orgánica 15/1999 e nas súas normas de desenvolvemento.
Artigo 7. Supresión de ficheiros
No anexo II desta orde relaciónanse aqueles ficheiros para os cales será solicitada a súa supresión ao Rexistro da Axencia de Protección de Datos. O titular do órgano responsable dos ficheiros establece no citado anexo o destino que se vaia dar aos datos ou, se é o caso, as previsións que se adopten para a súa destrución.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de xullo de 2014
Ficheiros baixo a responsabilidade do Instituto Galego de Consumo (Consellería de Economía e Industria).
1. Ficheiro. Relacións informativas coa cidadanía e entidades.
2. Ficheiro. Relacións administrativas coa cidadanía e entidades.
3. Ficheiro. Relacións económicas e comerciais coa cidadanía, terceiros e entidades.
4. Ficheiro. Recursos humanos.
5. Ficheiro. Actividades dirixidas á cidadanía.
6. Ficheiro. Rexistro.
7. Ficheiro. Seguridade e control de acceso.
Ficheiros baixo a responsabilidade do Instituto Galego de Consumo (Consellería de Economía e Industria).
1. Ficheiro. Laboratorio de Consumo de Galicia.
2. Ficheiro. Rexistro de Organizacións de Consumidores e Ususarios de Galicia.
Rexistro de Organizacións de Consumidores e Ususarios de Galicia
3. Ficheiro. SACO (Sistema Automático de Consumo).
4. Ficheiro. SAR (Sistema de Arbitraxe de Consumo).